মালালা ইউসুফজাই
মালালা ইউসুফজাই ১৯৯৭ খ্রিস্টাব্দের ১২ই জুলাই উত্তর-পশ্চিম পাকিস্তানের খাইবার পাখতুনখোয়া প্রদেশের সোয়াত জেলায় পাশতুন জনজাতির অন্তর্ভুক্ত এক সুন্নি মুসলিম পরিবারে জন্মগ্রহণ করেন। দক্ষিণ আফগানিস্তানের বিখ্যাত মহিলা পাশতু কবি ও যোদ্ধা মালালাই-এ-ম্যায়ওয়ান্দের নামানুসারে তাঁর নামকরণ করা হয় মালালা, যার আক্ষরিক অর্থ "দুঃখে অভিভূত"। ইউসুফজাই পাকিস্তানের সোয়াত উপত্যকার অধিবাসী পাশতুন জাতিগোষ্ঠী বিশেষ। মিঙ্গোরা নামক স্থানে মালালা তাঁর পিতা জিয়াউদ্দিন, মাতা তোর পেকাই ও দুই কনিষ্ঠ ভ্রাতার সঙ্গে বসবাস করতেন।
উরওয়া হুসাইন
২০১২ সালে এআরইয়াই নেটওয়ার্কে প্রচারিত রোমান্টিক ধাঁচের "মেরি লাডলি" নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: "কাহি উন কাহি", এবং "মাদিহা মালিহা"। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক "মারাসিমে" তার অভিনয় সকলের প্রশংসা কুড়িয়েছে।